cyanic-selkie/wikianc huggingface dataset:
Iran Aseman Airlines Flight 6895
Blant de omkomne var ti medlemmer av et volleyballag fra en videregående skole i den kirgisiske hovedstaden Bisjkek.
Alpint under Vinter-OL 2010 – Slalåm menn
Slalåmkonkurransen for menn i Vinter-OL 2010 ble avholdt i Whistler Creekside i Whistler, Britisk Columbia 27. februar 2010.
Resultater
Regjerende olympisk mester i øvelsen var Benjamin Raich, Østerrike.
Raiju
Raiju er følgesvennen til Raiden, den shintoistiske lynguden. Selv om demonen stort sett er rolig og harmløs, blir den opphisset i tordenvær, og hopper rundt i trær, marker og bygninger (det sies at trær som er truffet av lynet, har blitt klort opp av Raijus klør).
Raiju har det også med å sove i folks navler. Dette får Raiden til å skyte piler på Raiju for å vekke ham, og dermed skade de menneskene Raiju hviler på. Overtroiske mennesker sover derfor ofte på magen når det er dårlig vær. Noen legender hevder at Raiju bare legger seg i navlene til folk som sover utendørs.
Flere skapninger i anime og manga er inspirert av Raiju, som for eksempel Raikou og Raichu fra Pokémon, og tordenkortet fra Cardcaptor Sakura. Demonen figurerer også i PS2-spillet Shin Megami Tensei: Lucifer's Call.
Langgata
Langgata eller Langgaten finnes flere steder:
Knut Wold (billedhugger)
Knut Wold (født 14. mai 1953) er en norsk billedhugger, bosatt i Stange.
Wold har studert ved Alanus Hochschule der Kunste og Hochschule der Kunste, Berlin. Wold arbeider ofte med objekter i store volumer av bare delvis bearbeidet stein.
Wold var medansvarlig for utstillingen HEMart i 1997 som fikk Hedmark fylkeskommunes kulturpris samme år. Han har også arbeidet med Nasjonale turistveger for Statens vegvesen.
Matroslue
Matroslue er en type lett uniformslue for matroser i marinen. Fargen er gjerne hvit, marineblå eller svart. En vanlig variant har flat, tallerkenrund pull over en stående hodekrans dekorert med et bånd med navnet på båten. Flate matrosluer var populære som sivilt moteplagg for gutter på 1800-tallet og i begynnelsen av 1900-tallet, ofte sammen med matrosdress. Gaster i Sjøforsvaret i Norge bærer i dag hvit «lue, rund, gast».
Historikk og bruk
Matrosluer formet som skyggeluer med flat, rund pull, men uten skygge, oppstod på midten av 1800-tallet. Tallerken- eller paiformet matroslue har også blitt kalt pork pie hat på engelsk. Porkpie-hatt betegner vanligvis en filt-eller stråhatt med rund brem og lav, flat pull.
Til forskjell fra hæren og flyvåpenet, er det i marinen stor forskjell på uniformene for offiserer og for vervet eller vernepliktig personell. Befal i sjøforsvaret bærer derfor ikke matrosluer, men vanligvis ulike typer skyggeluer (skipper- og høyluer). Admiraler bar dessuten snutehatt på 1800-tallet. Admiralhatter er fortsatt i bruk som del av gallauniformen i enkelte lands mariner.
Annet
Tegnefilm- og seriefiguren Donald Duck, bærer blå matroslue. Også tegneseriefiguren Skipper'n blir tegnet med ulike typer matros- eller skipperluer.
Sonata Arctica
I 1997 endret de navn til Tricky Means, og i perioden 1997–1999 endret de stil til power metal. I 1999 gikk de i studio og spilte inn en demo ved navn FullMoon. Denne ble så sendt til Spinefarm Records og en platekontrakt og et endelig navnebytte til Sonata Arctica var et faktum. Like etter platekontrakten kom singlen UnOpened i Finland, hvor den nådde den finske listetoppen samme uken som den ble sluppet for salg.
Endelig i november 1999 ble deres første album Ecliptica gitt ut i Finland, og i andre land i begynnelsen av 2000. Albumet ble en stor suksess i Japan der den solgte i over 300 000 eksemplarer. På grunn av suksessen ble gruppen valgt ut til en Europa-turné sammen med de store power metal-bandene Stratovarius og Rhapsody (Rhapsody of Fire i dag). Etter at albumet ble sluppet ut ønsket ikke Tony Kakko å spille under turneen. I januar 2000 ble keyboardspilleren Mikko Härkin med bandet for å spille under turneen. Etter turneen kom gruppen ut med EP-en Successor, og de spilte på de største finske festivalene og klubbene med blant annet Nightwish. Sommeren 2000 meldte bassisten Janne Kivilahti seg ut av bandet av personlige årsaker, og til hans plass ble Marko Paasikoski valgt. Han hadde tidligere spilt i Sonata Arctica, da bandet gikk under navnet Tricky Means.
Beginerhusene i Turnhout
Beginerhusene ligger ved Turnhouts nordvestlige bygrense. Det ble bygget i de warande, det som var parken til hertugen av Brabants slott. På nord- og vestsiden av dem lå kanalen Meerloop, som nå er gravet igjen.
Historie
Ifølge legenden ble beginerhusene grunnlagt rundt 1370 av Maria av Brabant, Jan III av Brabants datter. Historien viser at dette ikke kan stemme, beginerhusene ble grunnlagt rundt 100 år før hennes fødsel, i begynnelsen av det 13. århundre. Det er mer sannsynlig at hun har vært en av beginerhusenes meséner.
Heilige Geesthuis, der de fattigste av beginerne bodde, ble revet og på stedet bygget man i 1911 husene 3, 4, og 5 ifølge J. Taeymans planer.
Edith Roger
Edith Roger (født 29. mai 1922 i Son, død 24. februar 2023) var en norsk danser, koreograf og teaterinstruktør.
Faren drev bilverksted og de flyttet til Oslo der Edith lærte klassisk ballett hos Rita Tori (1908–1967) og under den andre verdenskrig litt fridans hos Gerd Kjølaas (1909–2000). Roger debuterte som danser i 1945 hos Kjølaas, men hadde også egne oppsetninger i Stavanger dette frigjøringsåret og ble engasjert ved revyen Chat Noir. Derpå var hun ved den Birgit Cullberg-ledete Svenska Dansteatern til 1948 da hun ble med i Ny Norsk Ballett. Fra 1958 var hun ved den nystartede Operaballetten på Den Norske Opera, der hun ble den første med avskjedsforestilling i den Kjølaas-koreograferte Markisen, oppført i oktober 1964. Hun danset videre, og var Mor Åse i NRK-produksjonen over Birgit Cullbergs Peer Gynt-ballett i 1966.
Hun er også kjent for sitt arbeide som koreograf, blant annet ved Festspillene i Bergen i 1958 og 1969. Fra 1967 til 1997 var hun instruktør ved Nationaltheatret, og ble omtalt som en fornyer av norsk regikunst.
I 1985 ble Roger utnevnt til ridder av 1. klasse av St. Olavs Orden. I 2002 fikk hun Norsk kulturråds ærespris.
Alf Bonnevie Bryn
Alf Bonnevie Bryn (født 26. august 1889 i Kristiania, død 12. september 1949 samme sted) var en norsk fjellklatrer, forfatter og patentingeniør.
Familie
Han var sønn av patentingeniør Alfred J. Bryn (1862-1937) og Sofie Augusta Bonnevie (1868-1942), og bror av Harald Bryn og Tom Bryn.
Skolemannen og politikeren Jacob Bonnevie var hans morfar, og professor Kristine Bonnevie var hans mors søster.
Han giftet seg tre ganger. Første ekteskap med Sofie Lind Mortensen ble oppløst i 1920. Annet ekteskap med Sigrid (Simba) Gude (datter av Ove Gude) ble inngått i 1921 og oppløst i 1945. I 1946 giftet han seg med Bodil Harriet Martinsen.
Utdannelse
Han tok examen artium i 1906, bare 17 år gammel.
Senere studerte han ved den tekniske høyskole i Zürich (1911) og Universitetet i Oslo. I 1931 ble han dr.philos med avhandlingen Über die Frage der Erfindungshöhe som var opptatt av oppfinnelses-grad, måleteknisk filosofi rundt oppfinnelser.
Patentkontor
Med brødrene Harald Bryn og Tom Bryn videreførte han farens Bryns Patentbyrå, men etablerte etter hvert eget byrå Alf B. Bryns Patentbyrå (1927) også kjent som Oslo Patentkontor.
Luftskipet «Norge»
Bryn var med i planleggingen av Roald Amundsens ferd med luftskipet «Norge» (1926).
Forfatterskap
Han skrev fire kriminalromaner, den første av disse er utgangspunktet for filmen Peter van Heeren. Han utga også boken Tinder og banditter (1943).
Idrett
I 1908 var Alf Bryn med på å stifte Norsk Tindeklub. I 1910 besteg han Stetind sammen med Ferdinand Schjelderup og Carl Wilhelm Rubenson. Dette var en av flere førstebestigninger i Nord-Norge som Bryn deltok i. I tillegg til å være en ivrig fjellklatrer ble Bryn en av landets bedre golfspillere.
Mapuche
Mapuche var den dominerende urbefolkningsgruppen som levde midt og sør i Chile og sør i Argentina. Deres område avgrenset seg naturlig i nord ved Biobío-elven. På spansk omtales også gruppen som araukanere. I Chile er byen Temuco et kulturelt senter for mapuche-folket, hvor det blant annet undervises i språket deres.
I henhold til folketellingen i Chile i 2017 regnet 1,745,147 personer seg som mapucher.
Bolivia under Sommer-OL 1992
Bolivia under Sommer-OL 1992. Tretten sportsutøvere fra Bolivia deltok i seks grener under Sommer-OL 1992 i Barcelona. De vant ingen medaljer.
Võru fylke
Võru, eller Võrumaa, (estisk: Võru maakond) er et av 15 fylker i Estland. Det ligger sørøst i landet. Võru grenser til Põlva i nord og Valga i nordvest. Võru grenser også til Russland i øst og Latvia i sør.
I sør langs latvia-grensen ligger Paganamaa («Djevelens land»), navngitt etter de mange myrene, sumpene og grytehullsjøene i området. Dette svært utilgjengelige området har vært et tilfluktssted i mer enn to hundre år, for hestetyver, smuglere, og etter andre verdenskrig for en anti-kommunistiske geriljaen i Estland. Her nede renner elva Vaidva, med meget godt bevarte vannmøller og proto-industrianlegg.
Kunstneren Viive Kuks (1951–) er blant dem som har malt mye av landskapet i Võru fylke.
Kommuner
Fylket er inndelt i kommuner. Etter en omfattende kommunereform i 2017 består fylket av en bykommune (estisk: linn) og fire landkommuner (estisk: vallad).
Bykommune: Landkommuner:
Spill og Grill
Spill og Grill er en ungdoms- og musikkfestival som arrangeres på skolestadion i Halden sent i juni. Den startet opp i Askim i 2006, men ble flyttet til skolestadioen i Halden året 2007 og har blitt arrangert hvert år etter det. Festivalen har hatt headlinere som Rumble in Rhodos, Honningbarna, Dead by April og Keep of kalessin.
Gitarpælming var en av aktivitetene under Spill og Grill 2010. I 2010 og 11 har det også blitt arrangert skumparty etter konsertene i cirkusteltet på skolestadioen.
Stanislav Petrov
Stanislav Evgrafovitj Petrov (russisk Станислав Евграфович Петров; født 7. september 1939 i Vladivostok, død 19. mai 2017 i Frjazino) var en russisk oberstløytnant fra de sovjetiske strategiske rakettstyrker, som avverget en mulig atomkrig i 1983.
Da de sovjetiske satellittbaserte varslesystemer like før midnatt den 26. september, 1983 feilaktig viste at USA hadde avfyrt et missilangrep mot Sovjetunionen, valgte Stanislav Petrov bevisst å anta at det var en falsk alarm og tok ikke til skrittet å starte det massive gjengjeldelsesangrep som ellers var sovjetisk prosedyre i en slik situasjon. På grunn av militære sikkerhetsbestemmelser og internasjonal politikk ble Stanislav Petrovs handlinger ikke alment kjent før 1998.
Bakgrunn
Hendelsen skjedde på et tidspunkt i den kalde krigen hvor det var meget anspente forhold mellom USA og Sovjetunionen. NATO var i gang med å utplassere raketter av typen Pershing II i Vest-Tyskland. Kun tre uker tidligere hadde det sovjetiske militæret skutt ned et koreansk passasjerfly som hadde forvillet seg inn i sovjetisk luftrom, med 269 drepte sivile til følge, inkludert mange amerikanere - blant dem var også et kongressmedlem. Deretter var NATO i gang med en storstilt, meget realistisk militærøvelse navngitt Able Archer 83, som involverte hele det europeiske kontinent med simulerte missilangrep. Mange i Sovjetunionen mente øvelsen var et skalkeskjul for et ekte atomartet overraskelsesangrep. Som svar satte Sovjetunionen sine atomstyrker i forhøyet beredskap og alarmerte sine luftstyrker i Øst-Tyskland og Polen, deretter sendte KGB en beskjed til sine agenter i vesten om å forberede seg på en mulig atomkrig.
I begynnelsen av 80-årene begynte Sovjetunionen implementeringen av et nytt varslingssystem for å avdekke eventuelle interkontinentale ballistiske missilavfyringer fra USA. Det satellittbaserte systemet skulle oppfange missilet Minutemen kort tid etter de forlot siloene i USA. Systemet er basert på minst fire satellitter (US-KS) plassert i en molnijabane, hvor de kan oppdage missilene i en silhuett mot den svarte bakgrunn av rommet. Den tidlige advarsel ville gi den sovjetiske ledelsen 10-12 minutter til å overveie hvordan de skulle reagere. I tråd med doktrinen om terrorbalanse var den sovjetiske strategi å svare igjen på amerikanske angrep med et overveldende nukleært gjengjeldelsesangrep.
DAF Trucks
DAF Trucks, tidligere Van Doorne's Automobielfabriek, er en nederlandsk lastebilprodusent og er i dag en del av amerikanske Paccar. Selskapet startet som en produsent av vogner og tilhengere i Eindhoven i 1928, og begynte i 1949 å produsere lastebiler og etter hvert busschassier. Man produserte også i en periode personbiler, den første lansert i 1958 på en bilmesse i Amsterdam. Personbildivisjonen ble solgt til Volvo i 1975, og bussdivisjonen til United Bus i 1990.
DAF sine personbiler var mest kjent for automatgiret Variomatic. Dr. Hub van Doorne sto for designet av dette systemet basert på reimer og hjul, som ga bilen et trinnløst antall gir.
Stanislav Petrov
1983-hendelsen
Den 26. september 1983, var Stanislav Petrov den ansvarshavende offiser på den militære kommando og kontrollpost Serpukhov-15, en bunker et kort stykke syd for Moskva. Som ansvarshavende sto han som leder for et lag på 100 mann, hvis oppgave besto i å observere varslingssystemet og alarmere de overordnede i tilfelle et forestående amerikansk missilangrep. Egentlig skulle Stanislav Petrov slett ikke ha vært der den kvelden, han arbeidet i en teoretisk analyseavdeling og ikke i den operasjonelle avdeling, men denne kvelden avløste han den som var regulær ansvarlig.
Like etter midnatt, klokken 00.40, gikk plutselig alarmen i bunkeren. Dataterminalene viste at USA hadde avfyrt en interkontinental ballistisk missil fra et sted på østkysten, som nå var på vei mot Sovjetunionen. Stanislav Petrov hadde nå ganske få minutter til å avgjøre om han skulle rapportere videre at det var et missilangrep på vei. Det var en operasjonell prosedyre han selv hadde vært med på å skrive som beskrev hva som skulle gjøres i en slik situasjon. Første skritt var en systemsjekk. Stanislav Petrov og hans menn verifiserte raskt 30 forskjellige punkter som alle viste seg feilfri. Neste skritt var å rapportere de overordnede om et missilangrep. Men her avvek Stanislav Petrov fra prosedyren han selv hadde vært medforfatter av. Han besluttet at selv om systemet aldri før var kommet med en slik feil, så var det usannsynlig at det kunne være et amerikansk angrep da systemet kun viste en enkelt missil.
DAF Trucks
DAF personbil ble i 1975 solgt til Volvo og den samme modellen ble i noen år produsert under navnet Volvo 66. I 1978 lansert Volvo 343 og 345 serien som ble produsert ved den gamle DAF fabrikken. I dag er det Volvo S40 og V50 som ruller ut av samlebåndet ved fabrikken, som nå eies av Ford. Fortsatt blir Volvo lastebiler produsert i Nederland, men dog ikke som en del av Ford konsernet.
Den norske importøren, DAF Norge, holder til i Råde i Østfold
Stanislav Petrov
1983-hendelsen
Kort tid etter viste datamaskinene at det var blitt avfyrt enda en missil, og så et tredje, fjerde og femte. Men Stanislav Petrov valgte fortsatt å holde fast ved at det var falsk alarm. Det var ingen annen måte som kunne bekrefte hans mistanke. Sovjetunionens landbaserte radarsystemer kunne ikke oppdage utover horisonten og på det tidspunkt radarene med sikkerhet kunne avgjøre om der var et angrep på vei eller ikke, ville det være for sent å reagere.
Etter noen få stressfylte minutters ventetid viste manglende detonasjoner i Sovjetunionen at Stanislav Petrovs intuisjon hadde vært riktig.
Etterspill
Senere undersøkelser viste at datasystemene hadde oppfattet sollys reflektert på et skylag som rakettutskytinger.
Stanislav Petrov ble underlagt dagslange intense avhør og beskyldt for å ikke ha adlydt ordre og for ikke å ha fulgt de militære prosedyrer. Han ble gitt en reprimande, offisielt for ikke under forløpet å ha utfylt dokumenter korrekt, uoffisielt for å ha vist varslingssystemets mangler og stilt hans overordnede i et dårlig lys. Han ble ikke degradert men han ble ansett som en upålitelig offiser, og hans ellers så lovende militære karriere var over. Han ble sendt til en mindre viktig post hvor han tok avskjed med militæret og led et nervøst sammenbrudd.
Hendelsene i 1983 med Stanislav Petrov kom først for dagen i 1990-årene med utgivelsen av generaloberst Jurij Votintsevs selvbiografi. Jurij Votintsev var leder av de sovjetiske missilforsvarsenheter.
J.C. Jacobsen
Jacob Christian «J.C.» Jacobsen (født 2. september 1811, død 30. april 1887) var en dansk brygger, mesén og grunnlegger av Carlsberg. Hans egen far hadde et bryggeri i Brolæggerstræde i København. J.C. Jacobsen reiste mye og i utlandet fikk han inspirasjon til å brygge bayersk øl i Danmark.
Med Louis Pasteur som forbilde gikk Jacobsen inn for å brygge øl på vitenskapelig grunnlag, og i 1875 grunnla han Carlsberg Laboratorium og satte på denne måten preg på utviklingen av moderne ølfremstilling. Lagringen var viktig og skulle foregå ved jevn temperatur i mørke. Jacobsen søkte derfor militæret om tillatelse til å benytte de forlatte gamle kruttkamrene i Københavns voller. Det ble en suksess, ettersom folk ellers måtte ta til takke med øl av ujevn kvalitet. Jacobsen så seg nå om etter et sted med rent vann, og det fant han i kildevannet fra Valby bakke. Jernbanen hadde nettopp gravd seg gjennom bakkens sydlige del, noe som ga gode transportmuligheter. Jacobsen oppkalte sitt bryggeri etter sønnen Carl - i farten ble Valby bakke til et berg, derav navnet Carlsberg.
For Jacobsen var høy kvalitet meget viktig, og som rettesnor formulerte han De Gyldne Ord. Han røk uklar med sønnen Carl Jacobsen og trakk ham for byretten, fordi sønnen hadde kopiert sin fars etiketter på det ølet han selv produserte på Ny Carlsberg Bryggeri. Jacobsen senior testamenterte derfor Carlsberg til Carlsbergfondet.
Jacobsen støttet kunsten i et omfang som var uvanlig i hans samtid. Bl.a. sto han bak Frederiksborgmuseet som Carlsbergfondet i dag driver videre. Han var også med på å finansiere Palmehuset i Botanisk have og pådriver for å få reist det. Han hadde tegnet det selv i samarbeid med arkitekt F.E. Kerrn etter inspirasjon fra drivhuset i Royal Botanic Gardens i Kew og Krystallpalasset i London.
Vietnamesisk hengebuksvin
Vietnamesisk hengebuksvin (Sus scrofa vittatus) er en griserase med opprinnelse i området Vietnam-Thailand i Asia. Rasen er betydelig mindre enn vestlige griseraser, men størrelsen varierer allikevel betraktelig.
J.C. Jacobsen
J.C. Jacobsen var medlem av Københavns borgerrepresentasjon 1843–1857. Han var folketingsmann 1854–1858 og 1861–1864. Han var i tillegg kongevalgt landstingsmann 1863–1871.
Vietnamesisk hengebuksvin
Beskrivelse
Vietnamesisk hengebuksvin skiller seg fra andre raser gjennom å ha svai rygg (salrygget) og hengende buklinje. Denne grisen har stående ører og rett hengende hale med behåring. Hodet har kort snute og kroppen korte ekstremiteter. Den veier normalt 27–136 kg, men dersom buken henger ned mot bakken er grisen sterkt overvektig. Fettvalker som henger inn over øynene er også et tegn på sterk overvekt.
J.C. Jacobsen
I 1879 ble han æresdoktor ved Københavns Universitets naturvitenskapelige fakultet og i 1884 kommandør av 1. grad av Dannebrogordenen.
Vietnamesisk hengebuksvin
Beskrivelse
Vietnamesisk hengebuksvin refereres ofte til som kun hengebuksvin, men dette blir ikke helt korrekt. Det finnes nemlig også et kinesisk hengebuksvin, men dette svinet er langt mer sjeldent i Vesten og blir gjerne en del større enn de vietnamesiske variantene. Noen hevder at det kinesiske hengebuksvinet, som også egentlig er en variant av samme rase eller (mer korrekt) landrase, er det mest opprinnelige av dem. Samlet går disse grisene også under benevnelsene asiatisk hengebuksvin og orientalsk hengebuksvin.
Vietnamesisk hengebuksvin regnes som progenitor for alle kjente minigrisraser i verden i dag, som for eksempel kanadisk minigris.
Varianter
Det finnes fem kjente varianter av hengebuksvin, hvorav fire stammer fra Vietnam og grensestrøkene mot landets nabostater. I det vestre Nord-Vietnam og rundt Red River deltaet finnes den mest vanlige varianten kalt «i». Denne blir typisk opp mot 90 kg tung. I det nordøstre Vietnam, i grensestrøkene mot Kina, finnes det en variant som kalles «Mong Kai». Denne varianten blir typisk opp mot 100 kg tung. I sentrale strøk av Vietnam, i dag helst i de høyreliggende platåområdene, finnes den en variant som kalles «co». Denne blir typisk omkring 40 kg tung. I Sør-Vietnam, opprinnelig i fjellområdene, finnes også en variant kalt «Heo Moi» som typisk blir omkring 40–45 kg tung.
De grisene som finnes i vesten i dag er gjerne en blanding mellom de opprinnelige variantene.
Se også
Cerdo vietnamita
IMI
IMI kan vise til:
Gluteneksorfin
Gluteneksorfiner er en gruppe av opioid-peptider som dannes når glutenproteinet fordøyes. De brytes vanligvis ned til aminosyrer av fordøyelsesenzymer.
Mannen som ville bli konge
Filmen ble meget godt mottatt av kritikerne. Den ble nominert til fire Oscar, en BAFTA og en Golden Globe.
Handling
To eventyrlystne britiske soldater, Dravot og Carnahan, befinner seg i det koloniserte India på 1880-tallet. Gjennom diverse lyssky forretninger har de tusket til seg penger, men ønsker ikke å ende opp som noen simple tyver. Med 20 rifler og en idealistisk glød legger de derfor ut på en lengre reise for å underlegge seg Kafiristan, et område hvor mange stammer ligger i innbyrdes krig. Etter en lang og strabasiøs ferd havner de i en avsides landsby i Afghanistan, og ved hjelp av sine kunnskaper om moderne krigføring vinner de en rekke stammekriger for landsbyen. En dag oppstår en hendelse som får befolkningen til å tro at Dravot er inkarnasjonen av Aleksander den store. De to utnytter situasjonen og Dravor får status som noe mellom konge og gud. Men etter en stund går denne nyvunnede kongemakten til hodet på Dravor.
Om filmen
Mannen som ville bli konge ble meget godt mottatt av kritikerne og har fått så mye som 95% på Rotten Tomatoes (20 anmeldelser, mai 2011). Den kjente amerikanske filmanmelderen Roger Ebert gav den toppkarakter og skrev blant annet følgende: «"The Man Who Would Be King" is swashbuckling adventure, pure and simple, from the hand of a master. It's unabashed and thrilling and fun». Aftenpostens anmelder mente at den var jevnt over underholdende, men samtidig ingen storfilm.
Det meste av filmen ble innspilt i Marokko. Noen scener ble også gjort i USA, samt Pinewood Studios i England.
Huston hadde planer om å filmatisere denne novellen flere ganger, første gang allerede på 1950-tallet. Flere årsaker gjorde at det ble utsatt, gang på gang. Huston hadde opprinnelig tenkt at Clark Gable og Humphrey Bogart skulle spille hovedrollene. Senere ble Burt Lancaster og Kirk Douglas lansert som aktuelle kandidater, og etter det Robert Redford og Paul Newman. Newman anbefalte imidlertid å la rollene gå til Sean Connery og Michael Caine.
Den ble sendt som Mandagsfilm på NRK i 1987.
Statsdumaen (Det russiske keiserdømmet)
Statsdumaen var en lovgivende forsamling i Russland som var virksom mot slutten av Det russiske keiserdømmets eksistens. Statsdumaen ble samlet fire ganger, første gang i 1905, siste gang i perioden 1912-1917.
Presset av den russiske 1905-revolusjonen utstedte tsarens minister Sergej Witte den 6. august 1905 en erklæring om innkalling av en statsduma, opprinnelig forstått som et rådgivende organ. I Oktobermanifestet lovet tsaren ytterligere borgerlige rettigheter, en representativ statsduma med lovgivende funksjon og makt til å følge opp utøvelsen av disse. Statsdumaen var underhuset i et parlament hvor det keiserlige russiske statsrådet var overhuset.
Large Hadron Collider
Partikkelakseleratoren LHC (engelsk: Large Hadron Collider; tysk: Großer Hadronen-Speicherring; fransk: Grand collisionneur de hadrons) er verdens største partikkelakselerator. Den er en del av CERN, på den fransk-sveitsiske grensen nær Genève. LHC er en sirkulær akselerator som brukes til å akselerere både protoner (for partikkelfysikk) og blykjerner (for tungionefysikk). Den var designet for proton-proton kollisjoner med en massesenterenergi på 14 TeV. Høyeste energi som er oppnådd er 8 TeV.
Formål
Fysikere håper at LHC kommer til å bidra til oppklaring av fundamentale spørsmål innen fysikk, blant annet:
Beskrivelse av virkemåte
For å akselerere partiklene opp til hastigheter tett oppunder lysets hastighet, sendes partiklene gjennom rør i en 27 kilometer lang tunnel, som opprinnelig ble bygget for et annet eksperiment på 1980-tallet. Man lager to partikkelstrømmer som hver går i egne rør, motsatt vei. Inne i tunnelen blir partiklene ledet rett vei av magneter. De magnetiske kreftene må være nøyaktig avstemt slik at de avbøyer de ladde partiklene akkurat så mye som avbøyningen i røret tilsier. Når partiklene har nådd sin høyeste hastighet, regner man med at de vil gå 11 000 runder i tunnelen pr. sekund, og når dette er oppnådd vil man så bringe partikkelstrålene til å kollidere inne i detektorene, hvor den største av disse detektorene er ATLAS, som vist på bildet.
Deteksjon av partikkelkollisjon
ATLAS består blant annet av åtte kraftige elektromagneter som skaper et magnetfelt som holder partikkelstrålene på plass inne i det vesle metallrøret hvor selve kollisjonen finner sted. Magnetfeltet i de 8 langsgående ytre ringkjernespolene har en feltstyrke på 4 Tesla (T), mens den indre elektromagneten er på 2 T. Til sammenligning er jordens magnetfelt på ca. 0,00005 Tesla. For å oppnå den høye feltstyrken benyttes superledere, noe som betyr at spolene må kjøles ned til –269 °C ved hjelp av flytende helium.
Inni magnetene og rundt magnetfeltet er det plater i metall koblet til elektriske kretser som vil detektere partikler som passerer, eller fange dem opp og registrere hvordan de oppfører seg. For eksempel vil noen partikler dele seg opp i mindre biter, og ved å plassere kollisjonene inne i et sterkt magnetfelt, kan man utnytte den magnetiske kraftens påvirkning på visse partikler. Når en ladd partikkel blir plassert i et magnetfelt og gitt en hastighet inne i feltet, vil den magnetiske kraften virke på partikkelen og bøye den av – ved å måle radien i sirkelen partikkelens bane danner, kan man regne seg frem til hvor stor masse partikkelen må ha – og dermed kan man finne ut hvilket stoff eller hvilken partikkel man har med å gjøre. Om massen og radien ikke stemmer med noe man kjenner fra før, har man kanskje oppdaget en helt ny partikkel. Mange partikler er funnet i CERNs laboratorier nettopp ut fra denne sammenhengen.
I første krets
Handling
Boken handler om de innsatte i spesialfengselet Mavrino, samt deres familie, vaktene og de frie ansatte ved fengselet. De innsatte er hovedsakelig ingeniører, intellektuelle eller mekanikere, og arbeider med utviklingen av kommunikasjons- og overvåkningsutstyr og lignende. Fengslet er lokalisert i Moskva og handlingen er lagt til Stalin-tiden, nærmere bestemt til den siste uken av 1949. Som i resten av sitt forfatterskap, bruker Solzjenitsyn også denne boken til å kritisere det sovjetiske samfunnet generelt og GULag-systemet spesielt. Det at de forskjellige karakterene i romanen har ulik posisjon i og oppfatning av samfunnet (fra de innsatte til fattige studenter, til diplomater og Stalin selv), gir en stor spennvidde i beskrivelsene av det sovjetiske samfunnet i perioden.
Fossum hovedgård (Skien)
Fossum Hovedgård er en herregård nord for Skien. Den er en rosa palélignende bygning i empirestil. Fossum er omtalt og avbildet i en rekke bøker om norske storgårder.
Et storslått eidsvollsmannshjem
Fossum Jernverk var hjemmet til Severin Løvenskiold (1777-1856), en av de sentrale eidsvollsmenn, tilhørende Unionspartiet. Han overtok Fossum i 1799 og starter arbeidet med et nytt gårdsanlegg i 1804. Arkitekten var Christian Collett. Han påbegyndte hovedbygningen, men ble erstattet av Gottfred Böydler i 1811. Fasaden ble formentlig tegnet av C.F. Hansen eller hans kontor. Hovedbygningen var såvidt under tak da Løvenskiold måtte representere Bratsberg amt på Eidsvoll. Først i 1818 stod hele hovedbygningen ferdig.
Hovedgården fremstår utvendig og til dels innvendig som opprinnelig, og er et av empiretidens hovedanlegg i Norge.
Hanøy skole
Skolen tar imot elever fra 1. til 7. trinn. Skolen har en kapasitet på 120 elever. Til høsten 2013 vil skolen ha 121 elever. Skolens elevtall vil i 2020 være på over 200 elever.
Setswana
Setswana (utenfor offisiell rettskrivning også tswana; setswana: Setswana) er et bantuspråk. Setswana snakkes i landene Botswana, Sør-Afrika, Namibia og Zimbabwe. Botswana har det som et av sine to offisielle språk, og Sør-Afrika som et av sine elleve. Internasjonalt er det nesten 6 millioner mennesker som snakker dette språket som sitt morsmål, og 8 som sitt andrespråk. Samlet sett, som morsmål og andrespråk, er det flest brukere i Sør-Afrika, 11 millioner (per 2012). I Botswana snakker rundt 1,8 millioner mennesker setswana (per 2015).
Iran Aseman Airlines
Historie
Flyselskapet ble etablert og startet sine operasjoner i 1980. Det eies av Det iranske sivile pensjonsfonds investeringsbyrå og er i ferd med å privatiseres. Selskapet sysselsatte i mars 2007 1 298 personer.
Destinasjoner
Iran Aseman Airlines flyr per februar 2007 til følgende destinasjoner:
Flåte
Iran Aseman Airlines' flåte består av følgende fly (per februar 2008):
Vasil Bykaw
Vasil Uladzimiravitsj Bykaw (hviterussisk: Васі́ль Уладзі́міравіч Бы́каў) (født 19. juni 1924 i Bytsjki i Den hviterussiske sosialistiske sovjetrepublikk i Sovjetunionen, død 22. juni 2003 i Baravljany nær Minsk) var en hviterussisk forfatter.
Bakgrunn
Bykaw ble født i landsbyen Bytsjki i det nordøstlige Hviterussland. Han flyttet til Vitsebsk for å studere kunst ved kunsthøgskolen, men måtte avbryte utdanningen på grunn av dårlig økonomi. Under andre verdenskrig sluttet han seg til Den røde armé. Han ble såret i kamp, men vendte tilbake til fronten etter et sykeleie og var med til krigens slutt.
Etter krigen bosatte han seg i Hrodna i det vestlige Hviterussland hvor han etterhvert fikk jobb i en lokal avis.
Forfatter
Hans litterære karriere startet på 1950-tallet med korte fortellinger om andre verdenskrig, men først på 1960-tallet ble han for alvor lagt merke til.
I 1978 flyttet han til den hviterussiske hovedstaden Minsk hvor han etterhvert deltok aktivt i sovjetrepublikkens politiske liv, både som delegat i Det hviterussiske øverste sovjet og Det sovjetiske øverste sovjet. Han deltok i Hviterusslands nasjonale front (BNF) fra organisasjonens oppstart i 1989 og var en sterk tilhenger av hviterussisk uavhengighet. Bykaw var med på å starte Det hviterussiske PEN og var en periode leder for organisasjonen.
Forfatterskap
Bykaw skrev om sentrale tema i Sovjetunionens historie som andre verdenskrig og kollektiviseringen. Han skrev på hviterussisk, men hans verker ble raskt oversatt til russisk (enkelte av bøkene oversatte han selv) og han ble en av de mest populære samtidsforfatterne i Sovjetunionen.
Kjøljua kraftverk
Vatnet fra Torpa kraftverk kommer ut i Kjøljuadammen, hvor det sammen med vatnet fra Kjøljua går videre i tunnel til Dokka kraftverk.
Kjøljuadammen er en steinfyllingsdam med sentral morenetetting. Lengden på dammen er 134 meter. største høyde er 35 meter. Masseinnholdet er 152.000 m3.
Det er installert en francisturbin på 740 kW. Normal årsproduksjon er på ca. 4,6 GWh.
Tilsiget er på 594 millioner m³ og nedslagsfeltet er på 1 065 km². Magasinkapasiteten er på 250 millioner m³.
Kraftverket ble tidligere eid og driftet av Oppland Energi AS, som nå er overtatt av E-CO Energi.
Dead Again
Dead Again er det sjette studioalbumet til Mercyful Fate.
Albumet ble utgitt av Metal Blade Records 9. juni 1998. Det er det første Mercyful Fate-albumet Michael Denner ikke deltar på.
Kylie’s Remixes Volume 2
Kylie's Remixes Volume 2 er et remixalbum av den australske sangeren Kylie Minogue. Det ble utgitt i juli 1992 i Japan av PWL, og i mai 1993 i Australia av Mushroom Records.
Tyrvis kommune
Tyrvis (finsk: Tyrvää) er en tidligere kommune i landskapet Birkaland i Finland. Kommunen hadde innbyggere i 1970. Tyrvis var en finskspråklig kommune.
200px|left|thumb|S:t Olavs kyrka i Tyrvis Kommunene Karkku og Tyrvis ble slått sammen med byen Vammala i 1973. Da kommunene Vammala, Äetsä og Mouhijärvi gikk sammen i en ny storkommune i 2009 ble Tyrvis liggende i den nydannede kommunen Sastamala.
9 (album)
9 er det syvende studioalbumet til Mercyful Fate.
Programvareutvidelse
En programvareutvidelse (engelsk: plug-in) er en tilleggsmodul som er utviklet for å tilby ekstra funksjonalitet til et eller flere programmer.
I Windows-verden er det vanlig å tilby koding av en DLL med en spesifikt grensesnitt. Mange programmer benytter et system for å tilby utvidelser. Python er et eksempel.
Ned Kelly (2003)
Ned Kelly er australsk film fra 2003. Filmen er basert på romanen Our Sunshine som handler om livet til Ned Kelly, hvor alt utspilles i Australia på 1880-tallet. Ned Kelly ble sett på som Australias svar på Robin Hood. Skuespillerne Orlando Bloom, Heath Ledger og Geoffrey Rush er i hovedrollene.
Handlingsreferat
Ned Kelly (spilt av Heath Ledger) vokser opp i den britiske kolonien Victoria. Han er sønnen til en irsk bosetter, og bor sammen med sin mor Ellen og hans yngre bror Dan, og to yngre søstre Kate og Grace. Ned tilbringer mye tid sammen med sin beste venn Joe (spilt av Orlando Bloom) og Dans beste venn Steve. En dag i 1871, når Ned er 17 år gammel, ser han en hest beite alene. Han kjører den inn i byen for å imponere en jente som heter Jane, bare for å bli arrestert og deretter fengslet for angivelig å ha stjålet hesten - selv om den egentlig var blitt stjålet av en bekjent av ham, Wild Wright.
Ned blir løslatt og kommer hjem tre år senere, og begynner å hjelpe familien sin med en liten hesteoppdrett nær Beechworth. Han tar hevn over Wild Wright, ​​og blir venn med Julia Cook (spilt av Naomi Watts) den vakre kone til en engelsk grunneier som bor i nærheten. En natt på en bar, er konstabel Fitzpatrick voldelig mot Kate. Ned griper inn og fiendskap bryter løs mellom ham og Fitzpatrick og hans kollegaer i politiet. For å ta hevn mot Ned tar de alle hestene til Kelly. Men med hjelp av broren og vennene deres stjeler Ned alle hestene tilbake. Noen netter senere, når Ned og Julia fullbyrder sin lidenskap, dukker Fitzpatrick opp på Kelly-gården. Kate avviser ham en gang til, så han forsøker å arrestere Dan for å ha stjålet en hest. En kamp oppstår, og Fitzpatrick blir skadd. Han rapporterer feilaktig at det var Ned som skjøt ham. Som gjengjeldelse arresterer politiet moren hans.
Ned ber Julia om å vitne om at han var sammen med henne den kvelden Fitzpatrick var på Kelly-gården. Men hun nekter fordi hun tror hun blir vanæret av den offentlige erkjennelsen av deres affære, og at hennes ektemann vil ta barna hennes fra henne på grunn av denne affæren. Ned, Dan, Joe og Steve blir lovløse og havner på flukt fra politiet. Senere møter de en patrulje, og dreper tre politifolk i en skuddveksling. Ved en anledning gir Julia dem ly på gården, når ektemannen hennes er bortreist. En ny lov gjør det mulig for alle lovlydige borgere å skyte kjeltringene uten konsekvenser.
De plyndrer to engelske banker, og gir en god del av pengene til fattige familier i nød. Snart blir de hyllet som folkehelter av befolkningen, selv om media skildrer dem som voldelige kriminelle. For å løse situasjonen før den kan eskalere til utbredt opprør, sender myndighetene inn Francis Hare (spilt av Geoffrey Rush) og arresterer flere sympatisører - inkludert Joes barndomsvenn Aaron som godtar å begynne som informant. Gjengen gir Aaron falsk informasjon for å teste hans lojaliteten. Når de forstår at Aaron har forrådt dem, dreper Joe ham. Ned finner på en plan for å ta Francis Hare, og lokker ham til byen Glenrowan. De samler alle innbyggerne, hvorav de fleste er vennlig innstilt mot dem, for å beskytte dem til den kommende skuddvekslingen.
Serin
Serin er en ikke-essensiell aminosyre. Den finnes naturlig i menneskekroppen. I glykoproteiner kan serin formidle bindingen mellom karbohydrat og protein.
Tunisia under Sommer-OL 1960
Tunisia under Sommer-OL 1960. Femti sportsutøvere fra Tunisia deltok i sju sporter under Sommer-OL 1960 i Roma. Tunisia, som deltok for første gang i et OL, vant ikke noen medaljer.
Serin
Serins molare masse er 105,093 g·mol−1. Den internasjonale forkortelsen er S eller Ser og formelen er NH2CHCH2OHCOOH
Rønnede kommune
Rønnede kommune er en tidligere kommune i Storstrøms amt i Danmark, opprettet ved Kommunalreformen (1970) fra 1. april 1970.
Ved Kommunalreformen i 2007 ble kommunen slått sammen med Fakse kommune og Haslev kommune til den nye Faxe kommune i Region Sjælland.
Hetlevik skole
Hetlevik skole er en offentlig grunnskole i Askøy kommune i Vestland.
Skolen tar imot elever fra 1. til 7. trinn.
Flekkerøy Idrettslag
Flekkerøy Idrettslag, bedre kjent som Fløy, holder til på Flekkerøya i Kristiansand. A-laget spilte i 2021-sesongen i avdeling 2 i 2. divisjon. Laget trenes av Marius Kjørvik Johansen, mens Lars Kristian Pedersen er assistenttrener.
Fløy har også egen håndball- og skigruppe.
I 2019 vant Fløy Norsk Tipping-ligaen avdelinge 3 (3. divisjon) og rykket opp. I sesongen 2021 spilte klubben i PostNord-ligaen avd 2.
Historiske plaseringer i serien
Grønt markerer opprykk, mens rødt er nedrykk.
Canadas Grand Prix
Canadas Grand Prix (Grand Prix du Canada på fransk) er et Formel 1-løp som er blitt avholdt siden 1967. Opp igjennom årene har det blitt arrangert på en rekke forskjellige baner. I dag kjøres det på Circuit Gilles Villeneuve i Montréal.
Santa Fe (andre betydninger)
Santa Fe kan vise til:
Grappa Musikkforlag
Grappa Musikkforlag AS ble etablert av Helge Westbye i 1983.
Selskapet har gjennom snart 40 år utgitt nærmere fire tusen album spredt på ulike «labels». Foruten Grappa label som favner viser og pop, så utgis klassisk musikk og samtidsmusikk på Simax Classics, folkemusikk og verdensmusikk på Heilo, blues og country på Blue Mood og jazz på Hubro og Odin. I tillegg samarbeider selskapet med Egmont Kids and Media om utgivelse av barnemusikk gjennom Barneselskapet.
Grappa har også et tett samarbeide med Rune Grammofon og Drabant Music. Helge Westbye fikk i 1997 Bjellesauprisen fra FONO. Grappa Musikkforlag as mottok Tonos formidlerpris 2017.
Ungarsk pengő
Pengő var en valuta som ble brukt i Ungarn. Den ble brukt fra 21. januar 1927 og frem til 31. juli 1946, da den ble erstattet av forint etter en periode med hyperinflasjon.
The Best of Mercyful Fate
Albumet ble utgitt av Roadrunner Records i 2003.
Representasjonsprinsippet
Å representere betyr å opptrå på noen annen sin vegne. En representant er «en som representerer noe(n), stedfortreder; talsmann; valgt medlem av et styre, en nasjonalforsamling osv.; karakteristisk eksempel innenfor sin art».
Representasjonsprinsippet henviser i juridisk terminologi som regel til former for representativt demokrati. Representativt demokrati kalles også indirekte demokrati. Det betyr at folket styrer gjennom valgte representanter. Norge har representativt demokrati. Grunnloven § 49 bestemmer at «Folket udøver den lovgivende Magt ved Storthinget».
Hanne Kari Fossum
Fossum har arbeidet fire år med prosjektstyring i Statoil samt som radio- og TV-reporter ved NRKs distriktskontor i Buskerud. Hun begynte som programleder for Schrödingers katt i 2008.
Magasinkomfyr
En magasinkomfyr er en eldre elektrisk komfyr der en av platene er utformet som en stor jernsylinder som står ned i ovnen. Over denne er et karakteristisk tykt lokk.
Magasinkomfyren ble i Norge populær fra ca midten av 1930-årene da elektristetsnettene begynte å blir tilstrekkelig kraftige til å kunne levere nok effekt til at en kunne begynne å benytte elektrisitet i husholdning ut over bare belysning. Imidlertid var det forsatt begensninger på toppeffekt. Denne kunne være regulert ved tariff og overforbruk eller ved en direkte strømbegrenser som ved vippetariff. I magasinkomfyren er den ene plata konstruert som en jernsylinder med diameter ca 20 cm og høyde ca 20 cm. Dette gir en vekt på 20–30 kg og stor varmekapasitet. Denne sylinderen var montert inn i komfyren omgitt av isolasjon og med et tykt, isolerende lokk. Høyden på «magasinplata» førte til at stekeovnen kom lavere i ovnen enn hva som er vanlig i dag. Med den store varmekapasiteten ble hovedplata holdt varm døgnet rundt med en gjennomsnittlig lav effekt. Ved bruk brukte en gjerne den varme magasinplata til oppkok og de øvrige platene for videre koking.
Da elektrisitetsnettene ble kraftigere dimensjonert gikk magasinkomfyren ut av bruk i midten av 1960-årene.
Det samme prinsippet diskuteres i dag (2010) i form av en større varmtvannsbeholder som «lades» med billigere nattstrøm og som holder hele dagen.
En norsk variant er vannkomfyren. Her magasineres varmen i et vannvolum.
Swedish white
Swedish white er en svensk minigrisrase/variant Den blir normalt 20-40 kg tung og har hvit grunnfarge og vanligvis sorte flekker.
Kris Bright
Kris Bright (født 5. september 1986 i Auckland) er en newzealandsk fotballspiller som spiller spiss for den sørafrikanske klubben Bidvest Wits fra sommeren 2015.
Shine On
Shine On er en 9-CD-ers samleboks av Pink Floyd. Samleboksen ble utgitt i 1992 gjennom EMI Records i Storbritannia og Columbia Records i USA for å markere bandets 25-årsjubileum. Alle CD-ene ble digitalt remastret.
De åtte albumene i boksen er:
Kris Bright
Han er sønn av den tidligere newzealandske landslagsspilleren i fotball Dave Bright.
Kris Bright har tidligere spilt fotball i New Zealand, Nederland, Norge, Hellas, Ungarn, Malta, Finland, England og India. Han har blant annet vært på prøvespill i de engelske klubbene Charlton Athletic FC og Gillingham FC. Han har også spilt på diverse ungdomslandslag for New Zealand, og var med i New Zealands tropp til FIFA Confederations Cup i 2009.
Sakskøbing kommune
Sakskøbing kommune er en tidligere kommune i Storstrøms amt i Danmark, opprettet ved Kommunalreformen (1970) fra 1. april 1970.
Ved Kommunalreformen i 2007 ble kommunen fra 1. januar 2007 innlemmet i den nye storkommunen Guldborgsund kommune i nye Region Sjælland.
Ved kommunevalget 15. november 2005 fikk den nye kommunen sosialdemokratisk borgermester, og Sakskøbings Kaj Petersen fikk dette vervet også i Guldborgsund fra 1. januar 2007.
Botswana under Sommer-OL 1992
Botswana i Sommer-OL 1992. Seks sportsutøvere fra Botswana deltok i to grener, friidrett og boksing i Sommer-OL 1992 i Barcelona. Det var fjerde gangen Botswana deltok i et sommer-OL. De vant ingen medaljer.
Louis Spohr
Louis Spohr (også Ludwig, døpenavn Ludewig, født 5. april 1784 Braunschweig, hertugdømmet Braunschweig-Wolfenbüttel, kurfyrstedømmet Hessen-Kassel, død 22. oktober 1859 i Kassel) var en tysk komponist, fiolinist, dirigent, pedagog og organisator av musikkfestivaler.
Ved siden av Niccolò Paganini ble han regnet som sin tids største fiolinist, og hans orkester- og kammerverk ble en gang sidestilt med Mozarts. Han fikk en stor betydning for utviklingen av tysk dramatisk musikk; de største suksessene hadde han med sine oratorier.
Rødby kommune
Lolland kommune ble dannet ved Kommunalreformen (2007), og er en sammenslåing av Holeby kommune, Højreby kommune, Maribo kommune, Rødby kommune, Nakskov kommune,  Rudbjerg kommune og Ravnsborg kommune.
Opprinnelig var planen å danne to kommuner: Ny Maribo kommune (av Holeby kommune, Højreby kommune, Maribo kommune, Rødby kommune) og Ny Nakskov kommune (av Nakskov kommune, Rudbjerg kommune, Ravnsborg kommune), men ved en folkeavstemning 18. mai 2005 ble det vedtatt å slå alle syv kommuner sammen i én (med 51,6 % flertall på Midtlolland og 54,9 % på Vestlolland).
Louis Spohr
Liv
Etter fire måneder i London slo han seg ned i Dresden, men ble allerede følgende år utnevnt til hoffkapellmester i Kassel, og besatte stillingen i januar 1822. Som dirigent bidro Spohr til utviklingen av moderne orkesterkultur. Han er en av de første orkesterledere som benyttet taktstokk. Fra og med nå var det slutt på store turnéreiser, i stedet konsentrerte han seg om musikklivet i Kassel. Han bidro sterkt til å løfte sitt orkester til et nytt nivå og grunnla en sangforening for oratoriemusikk i byen.
Han var ikke mindre betydningsfull som lærer og komponist. I 1831 startet han en fiolinskole som tiltrakk seg studenter fra hele Europa og har hatt en grunnleggende betydning for fiolinistutdannelsen helt til våre dager. På samme tid komponerte han en mengde verk i alle musikksjangre og dirigerte ved en mengde festivaler i Tyskland og England.
I 1857 ble han mot sin vilje pensjonert, men fortsatt helt fram til sin død 22. oktober 1859 å nyte høy respekt både som menneske og kunstner.
Spohr etterlot seg mer enn 200 musikkverk, blant annet 18 fiolinkonserter, 4 klarinettkonserter, 10 operaer, 9 fullendte og en ufullendt symfoni, 4 oratorier, 34 strykekvartetter og konserter for flere andre soloinstrumenter.
Asbjørn Andersen
Asbjørn Andersen (født 14. juli 1941 i Holt, Aust-Agder, død 16. mars 1994) var en norsk politiker (Ap).
Andersen ble innvalgt på Stortinget fra Aust-Agder i 1985, og satt i én periode frem til 1989. Han var vararepresentant i periodene 1973–1977, 1981–1985 og 1989–1993.
Pietro Borghi
Pietro Borghi var en italiensk turner.
I 1909 deltok han i VM i Luxembourg. Her fikk det italienske laget bronse i lagkonkurransen, bak Frankrike og Tsjekkoslovakia.
Mushtaq Ahmed Chishti
Mushtaq Ahmed Chishti (født 3. mars 1943 i Gujar Khan i Punjab i Britisk India, død 30. september 2002) var en norsk imam. Han kom til Norge i 1981 og ble ansatt som imam i Norges største muslimske menighet, Central Jamaat-e Ahl-e Sunnat. I hans 10 år som imam jobbet han med å samle inn penger til å bygge menighetens moské i Urtegata 11.
Chishti skrev flere bøker. I boka «Islami zindgi» (Islamsk levemåte) har han skrevet om det å leve som muslim i et ikke-islamsk land. Chisti grunnla en skole i Pakistan.
Curridabat (kanton)
Curridabat er en kanton i provinsen San José i Costa Rica. Den er en del av storbyområdet San José. Innbyggertallet i 2011 var på 65 206, og arealet er på 15,95 km². Curridabat karakteriseres av høy levestandard og god økonomi. Administrasjonssentrum er tettstedet Curridabat.
Distrikter
Curridabat er delt inn i fire distrikter:
Stevns kommune
Stevns kommune er en dansk kommune i Region Sjælland etter Kommunalreformen i 2007. Den ligger på halvøyen Stevns lengst sørøst på Sjælland. Før 1. januar 2007 tilhørte den det nå nedlagte Storstrøms amt, og hadde da et areal på 166,36 km² og en befolkning på 11 380 i 2004.
Stevns kommune er oppstått ved sammenslåing av Vallø kommune og Stevns kommune (1970–2006).
Her ligger blant annet Vallø slott, Stevns Klint og Højerup gamle kirke.